
ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΠΡΟΣΛΗΨΗ
ΕΠΙΤΟΠΙΟΥ ΕΠΟΧΙΚΟΥ ΠΡΟΣΩΠΙΚΟΥ
ΓΙΑ ΤΗΝ ΕΝΙΣΧΥΣΗ ΤΟΥ ΤΜΗΜΑΤΟΣ  ΕΚΔΟΣΗΣ  ΘΕΩΡΗΣΕΩΝ

Η  Πρεσβεία της Ελλάδας στο Λονδίνο, στο πλαίσιο της Δράσης «Ενίσχυση με
προσωπικό "fieldworkers" για την υποστήριξη των Προξενικών Αρχών σε τρίτες χώρες» από το «Πρόγραμμα Ελλάδος –Μέσο Χρηματοδοτικής Στήριξης για την Διαχείριση των Συνόρων και την Πολιτική Θεωρήσεων του Ταμείου για την Ολοκληρωμένη Διαχείριση των Συνόρων 2021-2027», όπως τροποποιήθηκε με την υπ΄ αριθμ. πρωτ. 90440/20.05.2025 Απόφαση, προκηρύσσει         4 θέσεις επιτόπιου προσωπικού με σύμβαση εργασίας ιδιωτικού δικαίου
ορισμένου χρόνου για χρονικό διάστημα οκτώ (8) μηνών, για την κάλυψη, αποκλειστικώς,
εποχικών, επειγουσών ή και έκτακτων αναγκών του Τμήματος Θεωρήσεων της Πρεσβείας.

Καλούνται οι ενδιαφερόμενοι να υποβάλουν την αίτησή τους με μήνυμα ηλ. ταχυδρομείου στη
διεύθυνση της Πρεσβείας gremb.lon2@mfa.gr , το αργότερο έως τη Δευτέρα, 19 Οκτωβρίου 2026.

Με την αίτηση οι υποψήφιοι θα πρέπει να προσκομίσουν βιογραφικό σημείωμα και να πληρούν
τα εξής προσόντα:

1. να είναι μόνιμοι κάτοικοι ή να διαμένουν στην περιοχή δικαιοδοσίας της Πρεσβείας της Ελλάδας στο Λονδίνο,             ,
2. να κατέχουν πτυχίο, δίπλωμα ή τίτλο σπουδών τριτοβάθμιας εκπαίδευσης, ή να έχουν την
ιδιότητα του φοιτητή σχολής τριτοβάθμιας εκπαίδευσης,
3. να έχουν καλή γνώση της ελληνικής και της αγγλικής γλώσσας,
4. να διαθέτουν γνώσεις χειρισμού ηλεκτρονικού υπολογιστή και
5. να είναι κάτοχοι λευκού ποινικού μητρώου των επιτοπίων αρμόδιων αρχών.

Υψηλός βαθμός εχεμύθειας, ομαδικό πνεύμα, ικανότητα ανάληψης πρωτοβουλιών,
προσαρμοστικότητα και επικοινωνιακές δεξιότητες αποτελούν απαραίτητα προσόντα.

Οι υποψήφιοι θα πρέπει να έχουν συμπληρώσει το 21ο έτος τους ηλικίας τους και να μην έχουν
υπερβεί το 60ό έτος.

